میللی ساوونما باخانی حولوصی آکار، عراق و سوریه‌نین قوزئیینده‌کی ترور هدفلره قارشی تشکیل ائدیله‌ن "پنجه- قیلینج" عملیاتینین باشلانغیجیندان بو یانا ۱۸۴ تروریستین ضررسیزلشدیریلدیگینی آچیقلادی.
حولوصی آکار، قورو قوشونلاری مرکزینده، تورک سلاح‌لی گوجلری قوموتانلاری ایله بیرلیکده عملیات مرکزینه گئتدی.
پنجه-قیلینج عملیاتی ایله عراقین قوزئیینده قندیل، آسوس، خاکورک ایله سوریه‌نین قوزئیینده‌کی عرب بولاغی، منبیج، زور ماغارا بؤلگه‌سی، تل رفعت، جیزیره و دریک بؤلگه‌لرینده‌کی هدفلرین وورولدوغونو ایفاده ائدن آکار، عملیاتین ایلک مرحله‌سینده تروریستلره عاید سیغیناق، باریناق، ماغارا، تونل و آنبارلارین دا داخیل اولدوغو ۸۹ هدفین یوخ ائدیلدیگینی بیلدیردی.
بؤلوجو ترور هؤرگوتونون بؤیوک بیر چؤکوش ایچینده اولدوغونو دیله گتیره‌ن میللی ساوونما باخانی بو ایفاده‌لری دیله گتیردی:
"بیز دئییرک کی آرتیق حساب واختیدیر. بوندان اول ائتدیکلری ایله یاناشی، اؤتن هفته بی‌اوغلودا (۶ نفرین اؤلودوگو) و دونن ده سرحد خطین‌ده اؤنجوپینار و قارقامیش‌دا (بیری اوشاق ۲ نفرین یاشامینی ایتیردیگی) ائتدیکلری بوتون چیرکین عمللرین حسابینی سوروشاجاغیق. پنجه-قیلینج عملیاتی باشلایاندان بو یانا ۱۸۴ تروریست یئردن آتیش دستک ماشینلاری و اوچاقلار طرفیندن ضررسیزلشدیریلدی. بو سایینین داها دا آرتاجاغینی دوشونوروک. سون تروریست ضررسیزلشدیریلنه قدر موباریزه‌میز داوام ائد‌جک. /.../ تورک سلاحلی گوجلری هم فعالیتلرین پلانلاشدیریلماسین‌دا، هم ده ایجراسیندا مولکی اینسانلارا، چئوره‌یه، تاریخی، مد‌نی و دینی یاپیلارا ضرر وئرمه‌مک اوچون هئچ بیر اوردونون گؤسترمه‌دیگی حساسلیغی گؤستریر. تورک اوردوسو، بوتون بو حساسلیقلارا اویغون اولاراق ائدیلمه‌سی لازیم اولان هر شئیی ائده‌جک".
